
1-sæts perforator som den tager sig ud til perforering af firmaers frimærker monteret 
med enten bogstaver, symbol eller tal i nålesættet. Denne model, de fleste firmaers 
foretrukne brugt i årene 1876 — 1917. 


Perfinkatalogerne og Pionererne 


Forord 

Hvor mange samlere af danske firma perforerede frimærker etc., de såkaldte perfins, - tænker 
nogensinde på, endsige stiller sig selv det spørgsmål, når de sidder og hygger sig med denne deres 
hobby, - måske bladrene rundt i deres perfinkatalog, - tænker de mon nogensinde på hvem der 
egentlig skabte interessen for det at samle på perfins i Danmark, - hvem der egentlig 
introducerede dette specielle samlerområde i Danmark, - denne lille niche i ”Dansk Posthistorie”? 


Næppe ret mange, - er nok det rigtige svar! 


Ja, hvem var de, - disse perfinpionerer, - disse ildsjæle der banede vejen for en hobby som så 
mange har så stor interesse for og glæde af og som vi samlere i dag kan takke for deres initiativ på 
det perfine område. 

Ja, det spørgsmål, det kræver sa absolut et svar, en historie! Den kommer her: 

Forhistorien: Ildsjzlene / De tidlige perfinkatalogers historiske udvikling 
Ser man tilbage igennem tiden, så har der været ganske mange ildsjæle på det perfine område, 
ildsjæle, som man i dag med rette kan kalde for ”Perfinpionererne” ildsjæle, hvis navne der for de 
fleste perfinsamleres vedkommende er ukendte, de er simpelthen gået i glemmebogen. 


Endnu mere ukendt er også, at mange af disse ildsjæle har bidraget med udvikling af kataloger 
over firma-perforerede frimærker, kataloger, hvori de har sat disse perfins i system, både i 
alfabetisk orden, i numerisk orden, og i firmalogo orden, - det være sig perfinkataloger udviklet i 
samarbejde med andre perfinpionerer herhjemme i Danmark, det være sig i samarbejde med andre 
samlere i udlandet, eksempelvis i USA og i Holland, her perfinpionererne, dansk-amerikaneren 
Peter H.W. Andersen, USA, amerikaneren Victor J. VanLint, USA, hollænderen E.J. Enschede, 
Holland, J. Østergaard Hansen, Middelfart, Danmark, H. Suhr Jensen, Danmark, og det være sig 
perfinkataloger udviklet på privat initiativ af enkelt personer, her Perfinpioneren Peter 
Engelbrecht, Brenderup på Fyn der med sin ”Hàndbog over Danske Firmaperforeringer” årgang 
1983, udgivet på eget forlag ”Perfinisten” der det år virkelig skabte interesse for det at samle på 
perfins. 


Og sà må vi så endelig ikke glemme en helt ukendt perfinpioner ved navn Arvid Vagnhof, 
Vanløse, også kaldet Vanløses skræk (hvorfor vides ikke, men han var blikkenslager, måske 
derfor?) der gjorde et stort forsøg på at skabe et perfinkatalog. 


Mange af disse perfinkataloger er af en eller anden grund aldrig blevet publiceret, og kendes i 
dag kun i ganske få eksemplarer. Eksempelvis som ovenover nævnt, perfinkataloget udarbejdet af 
Arvid Vagnhof. Et eksemplar kendt. 


Om andre kataloger igen der heller ikke er publiceret skal her nævnes: J. Østergaard Hansens 
eget katalog ”Danske Firmaperforeringer” Østergaard Hansen, Middelfart som blev fremvist i 
”Båltespånneren” Nr. 2, Årgang 8, 1973, ”Organ För Samlarföreningen Båltespånnarna” for ikke 
at tale om uddrag fra H. Suhr Jensens eget perfinkatalog / samling bygget op på basis af det 
perfinkatalog H. Suhr Jensen udarbejdede i samarbejde med J. Østergaard Hansen, Middelfart, 
Danmark, og Dansk-amerikaneren Peter H.W. Andersen, USA, vist på jubilæumsudstillingen 
”ARNØPHIL” 76, 13. og 14. marts 1976. (Aldrig udgivet, ganske få eksemplarer kendt). 


Det første spæde tilløbsstykke til et perfinkatalog: ”List of Danish Perfins” 
Året er 1954, det år hvor det første spæde tilløbsstykke til et katalog over danske perfins var at 
læse i en artikel i ”Dansk Filatelistisk Tidsskrift” februar 1954, Årgang 20: 


Heri kunne man læse at en amerikaner Victor J. VanLint et medlem i ”The Perfin Club, USA, 
søgte efter bytteforbindelser og dansk perfinmateriale til det formål, at udgive et perfinkatalog 
over danske perfinperforeringer, hvilket må være lykkedes for i november måned 1956, så et 
perfinkatalog med titlen ”List of Danish Perfins” dagens lys, uden illustrationer på 15 sider med 
en beskrivelse af 693 stk. perfins, heraf 189 stk. uidentificerede, samlet og redigeret af Margaret 
og Victor j. VanLint i samarbejde med en samler i Holland E.J. Enschede. (Om det 
nogensinde er blevet publiceret i The Perfin Clubs blad, The Perfins Bulletin, vides ikke) 
(Ganske få eksemplarer kendt). 


compiled by 


Margaret and Victor J, VanLint 
Fontana, Calif. 
and 
nschede 


Driehuis, Holland 


Copyright November, 1956 


Victor J, VanLint 
8163 Sewll Aveme 
Fontana, Calif. 

54 AXA 29H 6 Aalborg 

Udvalgt side i perfinkataloget, her bogstav A, af Margaret og Victor j. VanLint i 
samarbejde med E.J. Enschede, Holland. 


Det næste tilløbsstykke: Perfinkataloget ”LIST of DANISH-PERFINS FIRMA” 
PERFOREREDE STAMPS” 
pak. 


Ti år skulle gå før det næste tilløbsstykke til et katalog 
over danske perfins så dagens lys, og vi er nu nået frem 
til året 1966, det år hvor en af perfinpionerne indenfor 
dansk perfinforskning frimærkehandler J. Østergaard 
Hansen, Middelfart på foranledning af en henvendelse fra 
en dansk-amerikaner Peter H.W. Andersen, Sebring, 
Florida, medlem af ”The Perfin Club” der af denne 
havde fået til opgave at udvikle et perfinkatalog over 
danske perfins med henblik på udgivelse igennem 
klubben med denne havde indledt et samarbejde med at 
udvikle dette nye perfinkatalog, hvilket udmøntede sig 
med et væld af oplysninger om perfins og bytte af disse 
frem og tilbage over Atlanten. 


At Peter H.W. Andersen er meget glad for deres 
samarbejde, de tilsendte oplysninger og perfinmateriale 
fremgår meget tydeligt i et brev dateret den 30. april 
1966 til J. Østergaard Hansen, hvori han overfor denne 
I giver udtryk for sin glede og sin taknemlighed for mod 
Peter H.W. Andersen for modtagelse af et brev dateret den 22. april 1966, 
sendt med luftpost hvori der var indlagt 3 stk. perfinkuverter. I dette brev takker han også for 
modtagelsen af et brev af samme dato den 22. april 1966, sendt med skib, hvori der var indlagt en 
lille 12 tavle (formentlig en halv indstiksside) som han beskriver det længere ned i brevet i relation 
til det ovennævnte (anden linie øverst) (inclosed 2 sheet) tillige med en fotokopi af et Adressekort. 
Endvidere skriver Peter H.W. Andersen i brevet at han vil sende J. Østergaard Hansen et par 
XERO- Copier (det må være fotokopier) samt et perfinkatalog, en prøve, et eksemplar med ca. 30 
tavler (sider). Den er ikke komplet, men skriver han, jeg mangler meget få perfins for at kataloget 
er komplet. 
Her skal det lige indflettes: At med til historien hører også, at til oversættelsen af den 
omfangsrige korrespondance havde J. Østergaard Hansen i sin ven Otto Hertz, Lyngby en 
uvurderlig hjælp, og det var da også denne der satte J. Østergaard Hansen og H. Suhr Jensen, 
Østerbro. København, også en af perfinpionererne og formand for ”Arbejdernes Frimærkeklub” i 
forbindelse med hinanden, og dermed også i forbindelse med Peter H.W. Andersen, USA, der 
derved efterfølgende indgik i samarbejdet med denne og J. Østergaard Hansen med udvikling og 
færdiggørelse af Peter H.W. Andersens perfinkatalog. 
H. Suhr Jensen havde Otto Hertz mødt ved et møde i stempelsamlerforeningen i København, 
hvor han havde fortalt denne om sin store interesse for disse perfiner mærker. 





Med her hører også historien om: At første gang J. Østergaard Hansen og H. Suhr Jensen mødte 
hinanden var på den Nationale frimærkeudstilling ”FALCOPHIL” den 13 — 15 marts 1970, hvor 
de begge havde en udstilling om perfins, og hvor de hver især opnåede bronzemedalje, en for den 
tid stor præstation for det var endnu ikke anerkendt at samle på perfins. 


Dette meget konstruktive og frugtbare samarbejde medførte at Peter H, W. Andersen i årene 
1969 og 1970 kom til Danmark, - dels for at besøge sin hjemby Skanderborg som han genser for 
første gang siden 1929, - og dels for overfor J. Østergaard Hansen og H. Suhr Jensen, at fremvise 
udkastet til et nyt perfinkatalog som han som medlem af ”The Perfins Club” af denne havde fået 
til opgave, at udvikle over danske perfins, og som han Peter H.W. Andersen på basis af Deres 
samarbejde J. Østergaard Hansen og H. Suhr-Jensen, nu havde udarbejdet, det være sig både med 
hensyn til illustrationer, (afbildninger af 933 stk. forskellige perfins) og tekst. 

Det samme gjorde sig gældende ved Peter H.W. Andersens andet besøg i Danmark, året efter, i 
1970. 


Peter H.W. Andersen 





Der er ingen i dag, der ved, eller kan huske, 
hvordan det kom i stand, men under sit første 
besøg i sin hjemby Skanderborg siden 1929, 
det var i året 1969, blev Peter H.W. 
Andersen interviewet af Midtjyllands Avis 
hvor han fortalte om sit liv, og i særdeleshed 
om sin store passion perfins, og at han i 
samarbejde med en mand i Middelfart, 
Østergaard Hansen og H. Suhr-Jensen, 
København, var ved, at udvikle et katalog 
over firmaperforerede frimærker som 
klubben han var medlem af ville lade trykke 
til jul. Dette interview medførte en artikel 
herom bragt i avisen Midtjyllands Avis 
”Skanderborg” den 10. juni 1969, side 6. 
Kilde: Artiklen bragt i Midtjyllands Avis 
”Skanderborg” den 10. juni 1969, side 6. 
Med venlig hilsen Jens Caspersen 
Skanderborg Historiske Arkiv 

En lille anekdote om Peter H.W. Andersen 
skal lige med her for den fortæller hvilken 
ihærdig mand Peter H.W. Andersen var i sin 
søgen efter oplysninger og perfinmateriale. 

Det fortælles, at da han som nævnt i året 
1969, var i Danmark, rendte rundt til de 
firmaer der endnu brugte det at perforere 
deres frimærker iført en stor cowboyhat, 


guldgraverskjorte, og nogle ark l-øres frimærker i hånden for at få nogle perfinaftryk 
perforeret i disse fra deres perforatorer. Kilde: H. Suhr Jensen. 


Åbent brev til danske 
Perfi : 


il 
d 
r 
i 
ii 


Et andet eksempel på Peter H.W. Andersens 
ihærdighed i sin søgen efter perfins og oplysninger 
om disse fremgår af en artikel / annonce herom bragt i 
”Frimærkesamleren” Nr. 2, 1968, side 37, under 
overskriften: ”Åbent brev til danske Perfinsamlere” 


Fra Peter H.W. Andersen, Box 142, Fairlawn St., 
Sebring. FLA. 33 870, har vi modtaget: 


I de forløbne to år har jeg arbejdet med at samle et 
katalog sammen om Perfins på danske frimærker. 


For øjeblikket et det næsten færdigt og har ca. et 
tusinde numre opført, af hvilke vi mangler ca. 80 
billeder eller stencils. Hvis nogle medlemmer i de 
Forende Stater skulle have danske perfins eller nogle 
oplysninger der hører til danske Perfins, og vil hjælpe 
mig, Vær venlig at låne mig ”Deres ejendom” til 
fotografiske formal. De vil blive tilbagesendt 


ubeskadiget indenfor to dage. Det vil hjælpe klubben og mig i fremstillingen af det nye danske 
Perfins katalog, og også have fornøjelsen at vide at Deres Perfin er et af de illustrerede i 
kataloget. 


Skriv til Peter H.W. Andersen Box 142, Fairlawn Street., Sebring. Florida. 33 870. 


Redaktøren notat: Dette projekt har Perfin klubbens fulde understøttelse, og kataloget, når dette 
er komplet, vil være disponibel til købs for alle medlemmer i vor klub. Herr Andersen er medlem 
No. 685, og har arbejdet med E.J. Enschede, no. 235 fra Holland, saavel som med Herr. 
Østergaard Hansen i Danmark. 


LIST 
of 


DANISH РЕКГІНВ 


FIRMA PERFOREREDE STAMPS 


compiled by 


Peter H.W. Andersen 


Sebring, Florida 


1968 

Udvalgt side i perfinkataloget her bogstav B, udarbejdet af Peter H.W. Andersen. 


Samarbejdet fortsatte ufortredent. Den 29. september 1969 modtager H. Suhr-Jensen et brev 
fra Peter H.W. Andersen, hvori denne takker for et behageligt besøg, og godt samarbejde. 


Han skriver endvidere, at han ved hjemkomsten ved et hurtigt gennemsyn finder ud af at han 
mangler FOTO af perfins og nævner en masse perfinnumre, og skriver han, - hvis det er muligt, 
at kan jeg få disse omgaaende kan jeg endnu nå at få dem med i kataloget. 

Venlig hilsen og Tak. Peter H.W. Andersen. 


Dette må være lykkedes for ham for i et brev dateret den 5. december 1969, skriver formanden 
og Editor for ”The Perfins Club, David C. Stump til Peter H.W. Andersen, og meddeler denne, at 
han i dag dags dato har modtaget perfinkataloget, og takker ham med ordene: It is really great. It 
is far better than I thougt it was going to be, and you really have done a wonderful job on it. 
Videre i brevet skriver David C. Stump, at han vil prøve at lave en aftale med en han kender, en 
som har en maskine, en mimeograph maskine, at få det trykt. (just for friends). 


I 1970 kommer Peter H.W. Andersen (som skrevet) igen et smut til Danmark for at besøge J. 
Østergaard Hansen og H. Suhr-Jensen og igen for at fremvise det sidste nye udkast (man må 
formode, at formanden for ”The Perfins Club” David C. Stump har godkendt udkastet) og man må 
også formode, at J. Østergaard Hansen og H. Suhr-Jensen har fået hver sit eksemplar, så de kan se 
hvordan perfinkataloget har udviklet sig på basis af deres samarbejde. 


Desværre efter nogen tid hvor J. Østergaard Hansen og H. Suhr-Jensen ikke har hørt fra Peter 
H.W. Andersen erfarer de, at denne er afgået ved døden. Hvornår vides ikke. 

Denne anledning får imidlertid H. Suhr-Jensen til i et brev dateret den 10. december 1973, at rette 
en henvendelse til formanden David C. Stump for ”The perfins Club” for at høre nærmere herom. 


I brevet refererer H. Suhr-Jensen til det samarbejde han og J. Østergaard Hansen har haft med 
Peter H.W. Andersen omkring udviklingen af dette nye perfinkatalog over danske perfins. De vil 
gerne høre lidt om hvad der skal ske med perfinkataloget, nu hvor Peter H.W. Andersen ikke var 
mere, - om der er nogen anden de kan korrespondere med, - om der foreligger noget nyere 
materiale end de kopier de har, og hvis det er muligt, at få en kopi af dette såfremt der foreligger 
noget? 


H. Suhr-Jensen skriver videre at han og J. Østergaard Hansen har arbejdet videre med 
perfinkataloget, og vil nu gerne høre om ”The Perfins Club” er interesseret i et videre samarbejde 
med dem for at få perfinkataloget udgivet. 


Som svar på sin henvendelse til formanden for ”The Perfins Club” David C. Stump modtager H. 
Suhr-Jensen fra denne et brev dateret den 18. januar 1974, at Peter H.W. Andersen havde fået et 
hjerteanfald og var afgået ved døden for næsten 2 år siden. 


Denne fortalte endvidere, at Peter H.W. Andersen havde haft personlige problemer i en periode, 
men at de i denne periode havde arbejdet sammen om hans ”Danish Perfins Catalog” at han 
besøgte ham mange gange, og at de korresponderede flittigt. 


Sluttelig, da vi kom til slutningen af arbejdet med hans livsværk, sendte han mig sit 
manuskript (Perfinkatalog) som nu var klar til udgivelse efter printning på ”The Perfins Club” 
mimeograph maskine. 


I imidlertid ved gennemgang af manuskriptet (Perfinkataloget) før printning måtte jeg 
skriver, David C. Stump i sit brev, efterfølgende konstatere, at der manglede sider i midten af 
kataloget, de var simpelthen forsvundet, og det samme var også Peter H.W. Andersens samling 
hvorpå hele kataloget var bygget op også. 


Som svar herpå skriver H. Suhr-Jensen i et brev dateret den 30. januar 1974, til David C. 
Stumps, at han var glad for informationerne om Peter H.W. Andersen, og at han havde 
videregivet disse informationer til hans familie, en Hr. Georg Andersen bosiddende i 
København. 

H. Suhr-Jensen skriver også, at han vil blive meget glad, hvis han kunne modtage en kopi af 
perfinkataloget, samt at han vil gøre, hvad han kan for at hjælpe med informationer om de 
manglende sider, og ligeså at han vil prøve på at skrive historien (Indledningen) (Forord) om de 
danske Perfins til kataloget, på dansk: 


Så langt, men ikke så godt for igen får H. Suhr-Jensen ikke et rimeligt hurtigt svar på sin 
henvendelse til David C. Stump. 

Først 3 måneder efter sit brev dateret den 30. januar 1974, får H. Suhr-Jensen endeligt et brev fra 
David C. Stump, dateret den 27. marts 1974, og da var H. Suhr-Jensen noget frustreret, mildt 
sagt! Han var rent ud sagt, meget irriteret. 


Som jeg husker det: Jeg kan stadigvæk huske H. Suhr-Jensens ord engang han fortalte mig om 
dette mange år efter. 

Denne uvished, sagde H. Suhr-Jensen - først vidste vi i lang tid ikke, at Peter H.W. Andersen var 
afgået ved døden, og nu igen, ikke noget om overhovedet hvad der skulle ske med perfinkataloget 
efter det store samarbejde og de kræfter vi havde lagt i det sammen med Peter H.W. Andersen, 
alle de mange timer vi også har lagt i det. Hold kæft Jan, sagde han, det var rent ud sagt skide 
irriterende, det var så jeg havde ondt i maven! Det var grimt at gå i den uvished i så mange 
måneder, ikke at vide hvad der skulle ske med kataloget! 

Kilde: H. Suhr-Jensens egne ord til mig i en samtale for mange år siden. 


Om det hjalp på hans H. Suhr-Jensen humør, at David C. Stump i sit brev til ham skrev, at han 
var meget ked af, at han havde, måtte vente så mange måneder på svar, 3 måneder i alt, det 
fortalte H. Suhr-Jensen ikke noget om. 


Om det ligeledes hjalp på H. Suhr-Jensen humør, at David C. Stump i sit brev også skrev, at 
the ”Denmark Perfins Catalog” nu endelig var færdiglavet, vides heller ikke, men noget tyder dog 
på, at han lod sig formilde for han indvilger i at oversætte det David C. Stump beder ham om til 
dansk, her titlerne ”PERFINS OF DENMARK” og ”ALBUM — CATALOGUE” til forsiden af 
kataloget, og sende dette meget hurtigt til ham for de kunne ikke komme videre med 
perfinkataloget, før de havde modtaget dette. 

Endvidere beder David C. Stump også H. Suhr-Jensen om at udarbejde en oversættelse til 
dansk herunder: Forord, Indholdsfortegnelse, Indledning og en uddybende forklaring på hvordan 
kataloget er bygget op, og hvordan man bruger dette til sin samling. 


Men skriver denne, dette haster ikke så meget lige nu, selvom de ikke kan færdiggøre 
perfinkataloget før de har modtaget dette også! Det kan man da kalde pression så det batter! 


David C. Stump forklarer videre, at på forsiden som er fremstillet i meget tykt papir vil der på 
denne med store bogstaver blive printet: PERFINS of DENMARK Album Catalogue. Lige neden 
under vil der stå følgende: LIST of DANISH PERFINS (FIRMA PERFOREREDE STAMPS) 





Under dette vil der stå: Compiled by: Peter H.W. Andersen & Østergaard Hansen. 
Under dette igen vil der stå: PERFINS OF DENMARK — Written out in Danish oversat af dig. 
Under dette igen vil der stå: Album — Catalogue — also in Danish oversat af dig. 


Nederst vil stå: Published by the Perfins Club. 


Året 1975, J. Østergaard Hansens bortgang 
I 1975 året efter Peter H.W. Andersens død, mister vi også perfinpioneren J. Østergaard Hansen 
ved døden, og med ham mistedes en værdifuld kilde i forskningen af perfins. Kilde: H. Suhr- 


Jensen 
= 158 - 


DANSKE PERFORERINGER. 
ØSTERGAARD ELANSEN! mooerart 
















*............. 






...... 


. 
es...... 





Forsiden til J. Østergaard Hansens eget katalog ”Danske Firmaperforeringer” Østergaard Hansen, 
Middelfart som blev fremvist i ”Båltespånneren” Nr. 2, Årgang 8, 1973, "Organ För 
Samlarföreningen Båltespånnarna” i Sverige. 





Katalognumrene henviser til illustrationerne, der blev 

Katalog over danske perfins 


ved 


Østergaard- Hansen, Middelfart 


vist i Posthistorisk Tidsskrift, nr. 6, side 158 - 170. 
Listen er afsluttet juni 1973 


Firma 


Kosangas afd, 

Allerups eftf 
delsanstalten "TRYG" 

benrå og Sønderborg amt 
Amts-og Bysygehuset 

Arbejdsanvisningskontoret Afd. 

Arnold Busck Købmagergade 

Alfred Benzon 

ILLUM 

Anton C Nielsen 

A/S Aarhus Discontobank 

ADAM Transport Co 


A.E. Elmquist eftf. 
Assens El-verk 

AGA gasakkumulavorfabrik 
A. Jørgensen, Kbh. 

A/S Kastrup Glasværk 
ALFA Mazarine fabrik, 

A. Michelsen, Hofjuveler 
? Olsen, Kvesthusgade 3 
А.Р. Møller Rederi 
HANIAS kemisk Fabrik A/S 
Arbejdsforsikringsrådet 
? A. Rindom Risdorff. 
A/S DANEVIRKE Forsikring. 


A/S Hans Schourup 
? Århus Trælasthandel 
American Tobacco Co. 
Arbejdsgivernes UL forsikring 
- do = 
= do ~ 
A/S VØLUND 


2 AW. Kirkebye 
Andersen og Ahlbeck 
American Expres Compagny 
Bording- Beckers papirindustri- 
paragon A/S 
Boldesen, Dansk Financia 
Adv, Poul Højer 


hjemsted 


Århus 
Odense 
København 


Åbenrå 


Glostrup m.fl. st. 


København K 
København 
bn. K 
hus 
Århus 
Kbh. 


Svendborg 
Assens 


къп, 
Fredericia 
Arhus 
Arhus 

Kbh. 

Kbh. 

Kbh. 

Kbh. 

Kbh. 


Kbh, 
Koh, 
Koh. 


Kon, 
Koh. 
Коа, 


Udvalgt side i J. Østergaard Hansens perfinkatalog, her bogstav А 


Og så iler vi hastigt videre 


Om H. Suhr-Jensen nogensinde fik udfærdiget det på skrift, - han var blevet bedt om, - 
oversat dette i en dansk og engelsk version, og sendt dette til ”The Perfins Club” v/ David C. 
Stump, må stå hen i det uvisse, men jeg personligt tror det ikke for jeg har ikke fundet noget 
skriftligt bevis herpå, - men jeg tror H. Suhr-Jensen ganske enkelt har tabt lysten, da han 
opdagede, at han ikke stod med som medforfatter på Perfinkataloget, hvilket også skulle vise sig 
at være rigtigt i den udgave af Perfinkataloget der udkom i året 1980. 


At det forholder sig sådan bekræftes yderligere 11 måneder senere i et brev dateret den 27. 
februar 1975, til H. Suhr-Jensen, hvori David C. Stump til denne skriver: 

For at fortælle sandheden så er der intet blevet gjort i arbejdet med Perfinkataloget siden dit 
sidste brev af den 2. april 1974, hvilket der er adskillelige grunde til, men jeg kan fortælle, at 
omkring 102 sider er printet ud og venter nu på at blive samlet. 

Endvidere kommer David C. Stump med den forklaring at Perfinkataloget fra starten af 
manglede 5 sider som de ikke var i stand til at finde. De var ikke imellem de sider han i sin tid 
modtog fra Peter H.W. Andersen, og han havde ikke noteret sig, at de manglede. Det tog måneder 
skriver han, at genskabe de manglende data, men nu er de endelig færdige, og de manglede sider 
er printet ud. 

Det vi virkelig mangler nu skriver David C. Stump, er Introduktionen printet ud på begge 
sprog dansk og engelsk til glæde både for Amerikanere og danskere. 

David C. Stump nævner også at han havde sendt et brev til Danmark, men han var ikke helt 
sikker på, hvem han havde sendt det til, - det kunne han ikke huske: J. Østergaard Hansen eller til 
H. Suhr-Jensen. I brevet skriver David C. Stump om det store behov for en tosproget version af 
”Introduktionen” og at det var blevet ham lovet, at denne senere vil blive sendt til ham, men den 
var aldrig ankommet. Ved du noget om dette, spørger denne H. Suhr-Jensen. Jeg er tilbøjelig til at 
tro, at jeg sendte en anmodning herom til dig, for du sendte mig en titelside og en copyright 
bekendtgørelse, på Engelsk, Dansk og Tysk. 

Men skriver David C. Stump i brevet, vi behøver mere end det, vi behøver en uddybende 
forklaring på hvordan kataloget er bygget op, en forklaring på hvad der menes med symboler, og 
hvordan man bruger kataloget til sin samling. 


Og igen, vi ved ikke om H. Suhr-Jensen sendte det han blev opfordret til, vi har ingen 
skriftlige beviser herfor, men som der står skrevet under artiklen: ”Danske Perfin-Mærker” 
af Henrik Suhr-Jensen fremvist på jubilæumsudstillingen i bladet ”ARNØPHIL” 
København d. 13 — 14 marts 1976, side 50: 

Citat: Jeg har fortsat korrespondancen med den amerikanske perfin-klub, men jeg har i 
lang tid ikke hørt fra denne trods gentagne skrivelser til denne. Citat slut. 


Der er ingen i dag der helt ved hvad der skete efterfølgende med det dansk, dansk- 
amerikanske perfinkatalog "LIST of DANISH PERFINS FIRMA PERFOREREDE 
STAMPS”, udviklet og udarbejdet Peter H.W. Andersen, Sebring, Florida i samarbejde med J. 
Østergaard Hansen, Middelfart og H. Suhr-Jensen, København Ø. Det eneste vi ved er, at der gik 
5 år, efter den sidste kontakt af datoen den 27. februar 1975, med David C. Stump formanden for 
”The Perfins Club” hvor H. Suhr-Jensen intet hørte fra denne eller om perfinkataloget for den 
sags skyld, intet, til trods for gentagne henvendelser, ikke før i året 1980, hvor ovennævnte 
Perfinkatalog til H. Suhr-Jensens store overraskelse blev publiceret igennem ”The Perfins Club” 
hvori Peter H.W. Andersens navn var nævnt og ligeså J. Østergaard Hansens navn var nævnt, men 
ikke H. Suhr-Jensen navn. 

Som skrevet står: Edited and Published 1980 By: David C. Stump, Devon, Pennsylvania 19 333, 
O 1980 

Kommentar: Efter min mening fortjener H. Suhr-Jensen stor ros og anerkendelse for sin 
medvirken til katalogets udarbejdelse. Hans navn skulle have stået der på forsiden sammen Peter 
H.W. Andersens og J. Østergaards navne, det fortjente H. Suhr-Jensen fuldt ud. 

Jan Krolak, oktober 2019. 


Kommentarer til dette H. Suhr-Jensen bliver bedt om at udføre for ”The Perfins Club” 
Oversættelsen dansk: 


Man kan i forbindelse med det H. Suhr-Jensens bliver bedt om her føle hans dybe skuffelse over, 
at hans navn ikke figurer sammen med Peter H.W. Andersen og J. Østergaard Hansen navne som 
medforfatter til perfinkataloget under: ”Compiled by”, som David C. Stump har bedt ham om at 
skrive hvilket tydeligt fremgår i det oversættelses materiale han efter oversættelsen af dette 
efterfølgende har sendt til ”The Perfins Club” v/formanden David C. Stump, som denne modtager 
i et brev dateret den 2. april 1974. 


Heri har H. Suhr-Jensen under: Compiled by, indført sit navn, så han fremstår som 
medforfatter sammen med Peter H.W. Andersen og J. Østergaard Hansen, hvilket han føler sig 
fuldt berettiget til med den begrundelse, at han har været med hele vejen vedrørende 
perfinkatalogets tilblivelse. 


Nu var H. Suhr-Jensen sædvanligvis et høfligt menneske (kunne sandelig også være det 
modsatte). 


I brevet skriver H. Suhr-Jensen, at han mener han har fået det hele med i oversættelsen, men du 
kan tage det ud, som du mener ikke skal stå heri. Men det er nok ikke sit navn han har ment. 


I brevet skriver H. Suhr-Jensen også, at han vil blive meget glad dersom han kunne få tilsendt 
et eksemplar af illustrationerne, et eksemplar med identifikationerne og ligeså en side af forsiden 
af Perfinkataloget og Introduktionen, og ligeså 6 sider af Perfinkataloget, så han havde noget af 
vise frem for pressen, og andre interesserede personer her i Danmark. 

Som han skriver; To get order of the Catalogue. Jeg er villig til at give to dollars for kopier 
sendt med post. 


Jeg kan ikke, skriver H. Suhr-Jensen, fortælle dig, hvor mange kopier vi har behov for lige nu, 
men jeg vil give dig en ordre på 12 kopier, når jeg som før nævnt har modtaget de 6 sider, tage 
kopier af disse, og sende dem til personer af hvilke jeg mener, er villige til at betale for en kopi 
samt til pressen og til frimærkeblade i Danmark. 


Det var, hvad jeg har at sige lige nu i øjeblikket: Håber, at hører fra dig. Jeg starter nu med at 
skrive den historiske del om Perfins: 

Forord, Indholdsfortegnelse, Indledning og en uddybende forklaring på hvordan kataloget er 
bygget op, og hvordan man bruger dette til sin samling. 


Alt, både på dansk og på engelsk. Jeg sender det så hurtigt som overhovedet muligt. H. Suhr- 
Jensen, Lyngbyvej 93. DK 2100 Copenhagen Ø. 


Min egen kommentar til dette er: Jeg har absolut ingen grund til overhovedet, at betvivle H. 
Suhr-Jensens ord for jeg ved i personlige i samtaler med ham, at han følte sig tilsidesat, og i 
særdelehed dybt skuffet over, at han ikke blev nævnt ved navn i denne sammenhæng. 

Dette gjorde i den grad rigtig ondt på ham kunne jeg mærke. 


Det cadeau kunne man godt have undt H. Suhr-Jensen for hans indsats, at nævne hans navn 
sammen med de to andre Perfinkataloget! Han var en af perfinpionererne, - en foregangsmand på 
det perfine område på linie med Peter H.W. Andersen og J. Østergaard Hansen - en ildsjæl. 


Det er min helt personlige mening. 


Jan Krolak, oktober 2019. København 


Kommentar til det foran beskrevne afsnit: Der er ingen i dag: Der 
mangler jeg også ganske at se H. Suhr-Jensen navn figurere i denne 
sammenhæng. Jeg mangler i den grad ord, da jeg mener, at H. Suhr- 
Jensen har været stærkt medvirkende til dette katalogs udvikling, 
hvilket også bekræftes af H. Suhr-Jensens egne ord beskrevet i 
jubilæumshæftet ”ARNØPHIL” 76, 13. og 14. marts 1976 udgivet i 
anledning Jubilæumsudstillingen 50 år 25 år, hvori der står beskrevet 
på side 50 i bladet: 

Citat: 

Dette katalog arbejdede vi alle tre på indtil først Peter Andersen døde i 
1972, og så fortsatte Østergaard-Hansen og jeg korrespondancen med 
den amerikanske perfins Club. Citat slut. 





Henrik Suhr-Jensen 

Lidt om at samle ”PERFIN”: Fra H. Suhr Jensens egen samling vist på jubilæumsudstillingen 
”ARNØPHIL” 76, 13. og 14. marts 1976. 


83.H,13, Creditreform, Koh. V. 
Bš.H.15, Carlsberg Bryggeriet ne 
83.H.17. 
lo}.H.13. N.B. Cohn, A/S. 
7 {8.21, Chr.Augustinus Pabrikker A/S. 
7 „9.38, 
6 „8.23, Nestle Nordisk A/S 
12 .M.83. 
9 „н 46, C.C.Wakefield £ Co,Castrol A/S 
§.DU.49. Ceres Korn k Foderstoffer A/S 
8, H.27 (Christiansens Forlag) 
9. 8.18 Civilforsvaret 
cr /c 7.29.24. 
С.Р,Р, 6. H.29 
C.F.K. 7+.8.40., pb, 
C.P./R. 6.29.40, Roskilde C.Frellsen.Roskilde 
с.н. 7. H.29, Kbh.Hobro,Randers Carl Holten A/S. 
C.H, 8. H.30, Kbh. 
б.н. 8. H.32. Kbh.Holstebro,Hobro,Randers Christian Hansen 
CHI 12.51.61. Kbh. International Harvester Company. 
CHV 15}.EX.70 Koh. 
CIA 51.EN.72, Horsens Cul.Aggerbeck A/S,Parfumeri. 
Code 9 .H.18, Kbh. 
Code B .H.30. Randers,Kolding Chr.Junchers Konfektionsfabrik. 
[RR Tyslls4l, Koh.Odense,Holstebro. 
Dad ele 53.H.29, Ballerup Reichardt Chocoladefabrik, 
5.29.38. ?(Conrad Jønsson k Sen) 
63.8.26. Cornelius Knudsen 
8 «H.37 


GER, — 51.H.32, Rederiet C.K.Hansen. 





Lidt om at samle ”PERFIN”: Fra H. Suhr Jensens egen samling vist på jubilæumsudstillingen 
”ARNØPHIL” 76, 13. og 14. marts 1976. Henvisningsnumre til afbildningerne. 


Og sà kommer vi frem til àret 1976 til en ukendt perfinpioner ved navn Arvid Vaenhof, 
Vanløse, der som allerede beskrevet under afsnittet ”Ildsjælene / De tidlige 
perfinkatalogers historiske udvikling” afsnit 3 og 4, side 1, gjorde et stort forsøg på at skabe et 
perfinkatalog ved at søge efter hjælp i annoncer i aviser med ordlyden: Citat: I et forsøg på at 
skabe et katalog over danske firma-perforerede frimærker, såkaldte perfins, anmoder jeg alle 
interesserede om at være med. I håb om derved at finde de sidste 200 firmaer, vil jeg bede alle, 
der skulle være i besiddelse af perfins, at låne, sælge eller gerne bytte Deres mærker ved henv. Til 
A. Vagnhof, Høgholtvej 19, 1. tv. 2720 Vanløse. Tlf. (01) 74 41 45. Citat slut. 

Forfatteren har kun kendskab til et eneste eksemplar af dette katalog der eksisterer i dag. 


KATALOG OVER 


PERFOREREDE FRIMÆRKER 


PERFINS 





NOVEMBER 1976 


ARVID VAGNHOF; HØGHOLTVEJ 19, DK-2720 VANLØSE - TLF. (01) 74 41 45 


Titelbladet til perfinkataloget udarbejdet af Arvid Vagn Hof, november 1976 


"Perfins" er den engelske betegnelse for firmaperforerede marker. 


Ude i verden er samleinteressen for perfins meget stor, og dette 
er grunden til, at man har lavet kataloger over dem og danset klub- 
ber, hvor man udelukkende beskæftiger sig med perfins. 


Dette har ikke været tilfældet her 1 landet, og jeg har derfor ment, 
at dette katalog skulle rette på dette forhold, således at der kun- 
пе blive mere interesse for perfins. Som samleemne er det uhyre 
spandende, og samlinger kan, ved ikke bare at samle på det enkelte 
firmamerke, men også i bredden med alle emisionerne, hvor firma- 
perforeringen forekommer, udmærket blive på 10.000 perfins. 


Den kronologiske orden kendes ikke, så en nummerering må blive en 
fiktion, og firmansvnene er heller ikke 100% med, Det formodes, at 
der má være ca, 900 firmaer. Her i kataloget er 9 б Ætk. represen- 
teret, men der arbejdes videre. Der skal nok ligge et eller andet 
ude omkring, som yderligere kan forbedre kataloget, 


Der kommer også stadig nye firmaer til og perfins på andre værdier. 
Der er absolut ikke, hvad nogen kunne formode, stagnation i perfins, _ 
så der er ikke tale om noget, der hører fortiden til. 


Nye oplysninger om perfins modtages med glæde, således at der kan 
udarbejdes tillæg til kataloget. 


Der gælder de samme regler ved samling af perfins som ved alminde- 
lige mærkér, nemlig at åer forekommer varianter. På grund af slid 
på perforerin; amaskinerne bliver nye stempler ikke altid lige ens, 
og derved opstår der mange varianter. Flere firmanavne er også for 
store, så de slet ikke kan være på et enkelt mærke, og sjuskeri ved 
trykningen kan også give nogle mærkelige perfins, Den almindelige 
metode at trykke perfins pé er at folde arkene sammen, hvorved der 
opstår 8 forskellige stiliinger af perfins. 


Hvordan skal man så samle perfins? De sorte indstiksbøger med klare 
в+гірег er gode til formålet. Setter man så et signalmærke yderst 

til venstre med bagsiden ud og alle de andre fra samme firma med for- 
siden ud, «har man et godt overblik over alle emisioner, hvor firmaet 
forekommer på. Man bor aldrig bruge hængsler, Man kan også bruge sorte 
kiemlommer, en i sig selv ¿od ting, da mange ældre mærker vil være 
бойт beskyttede. Der vil nemlig opstå en vis rokering, efterhånden 
som samlingen vokser. 


Kun én ting må man huske, nemlig at perfins er født mange gange 
sjældnere end normale mærker, og med hensyn til priserne kan man 
roligt bruge et danmarkskatalog og så lægge 100% til priserne der, 
men der findes også unika inden for perfins, hvis pris ikke på for- 
hånd kan vurderes. 


Da dette perfinskatalog altså fuldstændig styres af danmarkskata- 
at GÅ som vi vel alle har, skal det aldrig fornyes, blot holdes 
ved lige med nye fund. Kataloget kan, hvis man kun ønsker at samle 
. ét mærke fra hvert firma, udmærket anvendes som et fortryksalbum 
blot ved at bruge klemlommer. 
God jagt. 
København 1974 - 


A. Vaguhof 

TYPE PIRE 
FIRE РЕМ OG SEKS BOGST 

Titelbladet til perfinkataloget, argang 1980 


HOW PERFINS ARE CATALOGED 
EXPLANATION OF SYMBOLS USED AND DIAGRAM SHOWING HOW TO MEASURE 


BY 
K. F. LOUGEE 
Catalog Chairman 


Generally the perforating on postage stamps is in one,two, or three lines, 
in such a manner that the perforation is in a horizontal, or diagonal pos- 
ition. The stamps are normally fed into the perforator in such a way that 
the perforation reads in a normal manner when the stamp before you is in an 
upright position, They may, however, be fed so that the perforation is in 
an inverted position, or it may even read up, or down, 


Since perforators аге so designed that they will perforate more than one 
thickness of paper at a time, often the sheet of stamps to be perforated 
is folded in such a way that the top stamps are perforated from the face 
side while the next row of stamps will be perforated from the gum side, 


When a perforation pattern is in more than one line, the symbol (/) app- 
ears in the listing following the last letter or character of the first 
line to indicate the end of that line, 
If the perforation pattern consists of two or more letters seperated in 
the design by the bar symbol (/), this symbol is spelled out in the list 
of designs to avoid confusion; thus ( B bar р) 
A letter or character underlined in the listing indicates that the letter 
has a serif, top bar, or a foot, The letter "I" and the numeral "1" are 
the most common, but other letters also are involved. 
THE FOLLOWING SYMBOLS ARS USED TO INDICATE THE TYPE OF PERFORATION: 
H HORIZONTAL, ONE LINE. 
2H HORIZONTAL, TWO LINES. 
3H HORIZONTAL, THREE LINES, 
A IN AN ARC. 
C-O CONDENSED, ie SOME OF THE HOLES OF ONE LETTER FORM PART OF THE 
SECOND LETTER. 
DIAGONAL. 
DIAGONAL, UP. 


NOT A LETTER, 


D 

DU 

EN LETTER(S) ENCLOSED IN A BORDER SUCH AS A CIRCLE OR OTHER FIGURE, 
EX Å SECOND LETTER WITHIN THE OUTER LETTER; see illustration below. 
M 


MONOGRAM, 
s. MEANS THAT THE IDENTIFICATION OF THE PERFIN IS SUPPORTED BY A PER- 


-FIN ON COVER WITH APPROPRIATE CORNER CARD ATTESTING TO ITS OWNER- 
-SHIP, 





En Forklaring på symboler etc. i kataloget udarbejdet af formanden for The Perfins Club, 
Mr. K. F. Lougee 


Udvalgt side i perfinkataloget årgang 1980 her bogstav B, udarbejdet Edited and Published 

14 Koh. 


16 Kbh. 
17 Kbh, 


14 Kbhe 


Kbh. 
Vejle 


P.B.Boráing A/S Paragon 4/5 
Beckers Papir Industri A/S 
P.B.Bordings Bogtrykkeri. 


Poul Bergsøe £ Son 
Scan Metal Corporation 


Rudolf Bachman 

F.0.Boldsen, Dansk Pinancia 
Advocat Poul Højer 
Landsretssgfører 
Butiksmontørene (Hindsgaul) 


Bundgaard Andersens Eftf 
Papir og Papvare Fabrik 


Odense (A 2hole crosbar) — 
(А Zhole oræsbar) — 


Eellerup 
Kbh.s 


Slagelse (1938) 


Khh, (1)(1965) 
Xbh. (5) 


Korser 


Lyngby (1)(1960) 


Kbh. (1935) 
36 Kbh. (1935) 
au 


Korrespondance Akademiet 


Brødrene Oloetta A/S 
Chocolade Fabrik 


Brødrene Dahl 4/5 
Brødrene Ooh! 479 
Brødrene Dahl 4/5 
Brødrenes Dahl A/S 


Brødrene Hiller A/S 
Sjællands Јегп-& 
Stealforretning A/S 


A/S Bøgelund Jensen 


Brd, Justesen A/S 
Dansk Konservasvarer Import 


Den Danske Landmandsbank 


Birch & Krogboe 
Raadgivende Ingeniørkontor 


` Bladkompagniet 
Bladkonpagniet 





1980 By: David C. Stump, Devon, Pennsylvania 19 333, © 1980 


Pa vegne af Peter H.W. Andersen, Sebring, Florida og J. Østergaard Hansen, Middelfart, 


Danmark. 





Udvalgt side i perfinkataloget årgang 1980 her bogstav B, udarbejdet Edited and Published 
1980 By: David C. Stump, Devon, Pennsylvania 19 333, @ 1980 

På vegne af Peter H.W. Andersen, Sebring, Florida og J. Østergaard Hansen, Middelfart, 
Danmark. 


Og sà vender vi tilbage som nævnt under afsnittet: ”Ildsjælene / De 
tidlige perfinkatalogers historiske udvikling” afsnit 2, side 1, til 
historien om perfinpioneren Peter Engelbrecht, Brenderup på Fyn der i 
året 1978 af J. Østergaard Hansens datter køber dennes samling af 
perfins for derefter i de næste ca. 5 år udvikler og udarbejder sit eget 
perfinkatalog, hvilket i året 1983, resulterede i udgivelse af 
perfinkataloget med titlen ”Håndbog over danske 
firmaperforeringer” udgivet på eget forlag ”Perfinisten”, et meget 
brugbart perfinkatalog som igennem de efterfølgende år suppleredes 
med nye tillæg hertil med nye oplysninger, rettelser og ikke mindst nye 
fundne perfins etc., som der til stadighed dukkede op. 

Dette arbejde fortsatte frem til oktober måned året 1987, hvor det 
Peter Engelbrecht sidste tillæg hertil udkom, hvorefter forlaget solgtes til anden side. 

Dansk vb ampskthsrederiforestag 10.1920 
Københa 04.1956 


A/S De Danske Spritfabrikker 04.1922 
København 12.1953 


A/S De Danske Spritfabrikker 09.1958 
Randers 05.1975 


A/S De Danske Spritfabrikker 12.1893 
Roskilde 09.1978 


A/S De Danske Spritfabrikker 10.1937 
Hobro 05.1978 


A/S De Danske Spritfabrikker 01.1895 
Aalborg 08.1928 


Dansk Engelsk Benzin & Petroleums Co. 12.1922 
Kebenhavn 09.1930 


Dansk Elektricitets Compagni A/S 05.1939 
Odense 09.1969 


(12.1938) 
København 09.1942 


D. Friis A/S 01.1914 
Vejle 10.1938 


De Forenede Automobilfabrikker A/S 03.1950 
København Valby 05.1967 

Dansk Forsølvnings Anstalt A/S 05.1907 
København 06.1967 


De Forenede Bryggerier A/S 04.1946 
København 04.1969 


De Forenede Bryggerier A/S (09.1921) 
København 05.1939 


(01.1875) 


Dansk Fløde Export 05.1921 
Odense 10.1935 


Dansk Fiskeriforening 01.1903 
Kebenhavn 11,1910 


De Forenede Jernstøberier A/S 01.1942 
Nestved 05.1973 


De Forenede Jernstøberier A/S 05.1914 
Næstved 11.1941 


Dansk Frøavls Kompagni 05.1898 
Randers 11.1929 


De Forenede Kulimporterer 02.1947 
København 10.1972 

Om Peter Engelbrechts perfinkatalog kan man sige at det blev nærmest betragtet som en bibel 
for mange perfinsamlere da det kom frem, det var struktureret, og meget oplysende. Kort sagt: 
Utroligt brugbart! Et for den tid et fremragende katalog, som skrevet står: Perfinsamlernes bibel 
på det danske marked frem til september måned 1990. > 


Man kan roligt sige, at kataloget gjorde sit til at interessen for det at samle på perfins var 
stigende, så stigende, at en gruppe af perfinsamlere satte hinanden stævne på den ”Nationale 
Frimærkeudstilling” ”ROFRIM” 87, der afholdtes den 26. april 1987, Roskilde, hvor de 
tilsammen stiftede klubben for perfinsamlere med navnet ”Dansk Perfin Samlerklub” 


Imidlertid, kendsgerningen, at det sidste tillæg til Peter Engelbrechts udkom i oktober måned 
senere på året i 1987, og forlaget for dette solgtes til anden side, og det, at der ikke kom nye tillæg 
med oplysninger til kataloget efter ejerskiftet som man havde håbet på gjorde, at man i klubbens 
bestyrelse besluttede sig for at udarbejde klubbens eget katalog over danske perfins for udgivelse. 


Naturligvis havde klubben sit blad kaldet ”Perfin Posten” som det af nogle af samlerne 
dengang blev fremhævet, hvori der blev bragt oplysninger, og det var da også rigtigt, men 
kendsgerningen var også, at tiden var løbet fra Peter Engelbrechts katalog, og kendsgerningen var 
også, at ikke alle oplysninger blev bragt i bladet ”Perfin Posten” disse blev i skuffen ude omkring 
hos samlerne, det være sig nye perfinbilleder, det være sig nye dokumentationer, og det være 
perforerede julemærker, stempelmærker, jernbanemærker for ikke at tale om hvad der ellers mere 
lå ude hos samlerne, eksempelvis nye AFA-numre med perfiner etc. 

Jo, der var behov for et nyt perfinkatalog over danske perfins til at sidde med fysisk i hænderne. 


Kataloget: Katalog over danske firmaperforeringer 1987 - 90 

Fire mand fik til opgave, at udvikle og udarbejde et nyt perfinkatalog: Per Fauerbo, Filatelisten, 
Hostrups Have, Poul Elman Hansen, Kastellet, John Møller, Århus, og Jan Krolak. Opstart 1987, 
færdiggørelse, trykning og udgivelse igennem forlaget Wøldike årgang 1990, september måned på 
vegne af "Dansk Perfin Samlerklub” Perfinkatalogets titel: "Katalog over danske 
firmaperforeringer” Ringbind: Rødbrun farve. 


Efterfølgende har ”Dansk Perfin Samlerklub” udgivet nye opdaterede udgaver af kataloget. I 
år 2001 med titlen: ”Katalog over danske firmaperforeringer 2001” Ringbind: Blå farve. I år 2012 
med titlen: ”Katalog over danske firmaperforeringer” Ringbind: Blå farve. 


Det sidste skud på stammen over danske Perfinkataloger 

Det sidste skud på stammen, over danske ”Perfinkataloger” er udarbejdelsen af et nyt opslagsværk 
/ katalog ”Forfatterens eget” udarbejdet i årene 2000 — 2010 om perfins med titlen ”Danske 
perfiner For den seriøse samler” der belyser den seneste forskning på området, det være sig med 
nye perfinbilleder, nye dokumentationer, nye jævnlige opdateringer af stillinger samt første- og 
sidste datoer. 

Hertil kommer artikler med firmahistorie, der vises perfinkuverter, postkort / Brevkort med perfin 
og meget andet stof om perfiner. Under menuerne findes oversigt over jernbanemærker, 
julemærker, stempelmærker perforeret med perfin etc. etc. 


Til orientering: Opslagsværket, (kataloget) findes ikke publiceret ud i bogform til offentligheden. 
Det findes kun på hjemmesiden under mail-adressen: www.perfiner.dk til fri afbenyttelse, - det 
være oplysninger fra hovedkataloget, og det være fra tillæg etc., blot man overholder de gængse 
regler om Copyright / Ophavsret, men forfatteren, er meget fleksibel i den henseende. 
Opslagsværket, kataloget, opdateres kontinuerligt. 


Jan Krolak, oktober måned 2019. 





Jan Krolak 

Kilder og Litteratur 


”LIST of DANISH PERFINS” årgang 1956, Compiled by Margaret and Victor J. 
VanLint Fontana, Californien, and E. J. Enschede, Driehuis, Holland. (Ikke udgivet, 
Ganske fà eksemplarer kendt). 


e "LIST of DANISH PERFINS FIRMA PERFOREREDE STAMPS” årgang 1966, Peter 
H. W. Andersen, Sebring, Florida. (Ikke udgivet, få eksemplarer kendt). Foto fra artikel 


om Peter H.W. Andersen Midtjyllands Avis ”Skanderborg ` den 10. juni 1969, side 6. 
Skanderborg Historiske arkiv. v/ Jens Caspersen. 


e ”DANSKE PERFORERINGER” af Julius Østergaard Hansen, Middelfart, Fyn, vist i 
BALTESPANNAREN årgang 8 Nr. 2, 1973. Organ får Samlerforeningen 
BALTESPANNAREN. Året efter i marts måned 1974 vist i Posthistorisk Tidskrift 2. 
argang Nr. 1, 2 og 3. 

e "Danske Perfin-Mærker” af Henrik Suhr-Jensen fremvist på jubilæumsudstillingen i 
bladet ”ARNØPHIL” København d. 13 — 14 marts 1976: Forhistorie, Hvorfor samle 
perfin-mærker, Katalogisering og opsætning: 1) Arbejdssamling. 2) Katalogsamling. 3) 
Helsagssamling. 4) Firmasamling. 5) Udstillingssamling. 6) Korrespondancemappe. 

e "KATALOG OVER PERFOREREDE FRIMÆRKER” PERFINS” November 1976. 
Udarbejdet af Arvid Vagnhof. Vandløse. København. (Ikke udgivet, få eksemplarer 
kendt). 


e "LIST OF DANISH PERFINS” (FIRMA PERFOREREDE STAMPS) Compiled by 
Peter H. W. Andersen, Sebring, Florida, and Julius Østergaard Hansen, Middelfart, Fyn 
1980. Revised and corrected 1980 by Peter H. W. Andersen, Sebring, Florida / Edited 
and Published 1980 by David C. Stump, Devon. Pennsylvania 19 333. (Udgivet igennem 
THE PERFINS CLUB). 

e ”HÅNDBOG OVER DANSKE FIRMAPERFORERINGER” af Peter Engelbrecht, 
Brenderup, Fyn, udgivet på eget forlag ”PERFINISTEN” 1984. Fremlagt på 
frimærkeudstillingen i Forum 1984 i løssalg til Kr. 50,- til indsætning i A5 ringbind. 
Kataloget blev løbende opdateret med tillæg med nye fundne perfinbilleder, nye 
dokumentationer, afsnit om perforerede jernbanemærker, julemærker og stempelmærker 
osv. hertil frem til oktober 1987 hvor det sidste tillæg Nr. 13 udkom. Et for den tid 
fremragende katalog, perfinsamlernes bibel på det danske marked frem til september 
1990. Foto af Peter Engelbrecht foræret af dennes kone Nete Engelbrecht ti 
undertegnede. 

e Omtale af Dansk Perfin Samlerklub kataloger: 1987 — 90, 2001 og 2012 

e DANSKE PERFINER FOR DEN SERIØSE SAMLER” af Jan Krolak, København 2019 

e Artikel om Peter H.W. Andersen m. billede af denne: Artiklen bragt i Midtjyllands 
Avis den 10. juni 1969, side 6. Kilde: Jens Caspersen. Skanderborg Historiske Arkiv 


Som afsluttende bemærkning 

Som afsluttende bemærkning til ovennævnte syntes jeg personligt, at man godt kan være bekendt 
at sætte disse perfinpionerer et minde, for uden dem havde vi ikke været hvor vi er i dag med 
vores hobby, Perfins, de perforerede frimærker etc. 


Jan Krolak, oktober 2019. København. 


